लोकसभा च लगातार छेमीं बारी रेल बजट पेश करदे होए यादव होरें पूर्व च घाटे त चला ‘रदी रेलवे गी रकार्ड मुनाफे तक्कर पजाने दा बाजिब श्रेय लैत्त ते यात्री करायें च कमी करिऐ देश दे मतदाताएं गी लुभाने दी कोशश कीती। मालभाड़ा करायें गी ज्यों का त्यों बनाये रक्खिऐ उद्यमियें ते बपारियें दी वाहवाही लुट्टने दी बी कोशश कीती गेई। आर्थिक मंदी मूजब जित्थे औद्योगिक क्षेत्रें त निराशा दा माहौल ऐ, उत्थे रेलवे ने इस दबाव दा सामना करदे होए मेद जताई ऐ जे आगामी दिनें च रेल यात्रियें दी गिनतरी ते माल ढुलाई च बाद्धे दा सिलसिला जारी हौह्‌ग। छेमें वेतन आयोग कन्नै पौने आह्‌ले आर्थिक बोझ गी बी रेलवे अपने मुनाफे दे बलबूते आसानी कन्नै वहन करी सकग।’